Kleuter vermis ná kapers met haar wegjaag | Maroela Media
'n Vierjarige dogtertjie word glo vermis nadat kapers Saterdagoggend met haar pa se motor weggejaag het – terwyl sy steeds in die voertuig was.
Kol. Thembeka Mbele, woordvoerder van die KwaZulu-Natalse polisie, wou nie Sondag veel inligting oor die saak bekendmaak nie en het gesê die ondersoek is in 'n "intensiewe en sensitiewe" stadium.
Mbele het wel bevestig dat die voorval omstreeks 07:15 op die hoek van Shepstone- en Dinkelmanweg in New Germany plaasgevind het.
Volgens Mbele was 'n 45-jarige man en sy kleuterdogter in 'n VW Golf wat by 'n verkeerslig stilgehou het. 'n Voertuig met vier insittendes het langs hom stilgehou en vuurwapens is op die pa gerig. Die kapers het hom na bewering uit die voertuig gedwing voordat hulle weggejaag het met sy dogtertjie glo steeds binne die voertuig.
'n Saak van voertuigkaping is by die Pinetown-polisiestasie aanhangig gemaak.
Daar is tot dusver nog niemand in hegtenis geneem nie.
Sasol ontken Sasolburg-aanleg is 'onveilig'
Kan maar net Bid dat die kind Veilig terug gekry sal Word…
nie eers n foto van die kind nie?
n Saak van Voertuigkaping??????
Wat van die kind wat weg is??????
Genade wat het van ons prioriteite geword?????
Hoop die kleinding word ongeskonde gevind
New Germany is een van ons woongebiede. 'n Uiters middelklas gebied. Dit is nie moontlik om te raai of dit swart, bruin, indiër of wit kind is nie. Maar niks daarvan sou saak gemaak het nie. Mag die onskuldige kindjie onaangeraak veilig terug gevind word. Saam met lees van die berig het 'n gebed opgegaan vir haar veiligheid.